CELEX: 62020TN0384
Language: sl
Date: 2020-06-16 00:00:00
Title: Zadeva T-384/20: Tožba, vložena 16. junija 2020 –OC (*)/Komisija

24.8.2020   
               
               
                  SL
               
               
                  Uradni list Evropske unije
               
               
                  C 279/44
               
            
         Tožba, vložena 16. junija 2020 – OC (*1)/Komisija
         (Zadeva T-384/20)
         (2020/C 279/58)
         Jezik postopka: grščina
         
            Stranki
         
         
            Tožeča stranka: OC (*1) (zastopnik: B. Christianos, odvetnik)
         
            Tožena stranka: Evropska komisija
         
            Predloga
         
         Tožeča stranka Splošnemu sodišču predlaga, naj:
         
                     —
                  
                  
                     Evropski komisiji naloži, naj tožeči stranki plača znesek v skupni višini milijon sto tisoč EUR (1 100 000 EUR) iz naslova nepremoženjske škode, ki naj bi jo tožeča stranka utrpela do danes, in
                  
               
                     —
                  
                  
                     Evropski komisiji naloži plačilo vseh stroškov postopka.
                  
               
            Tožbeni razlogi in bistvene trditve
         
         Tožeča stranka v utemeljitev tožbe navaja naslednje tožbene razloge.
         
                     1.
                  
                  
                     Tožeča stranka s to tožbo na podlagi členov 268 in 340, drugi odstavek, PDEU predlaga, naj se ji povrne škoda, ki naj bi jo utrpela zaradi nezakonitih ukrepov in opustitev Evropskega urada za boj proti goljufijam (OLAF), potem ko je ta objavil sporočilo za javnost št. 13/2020, s katerim naj bi bili nezakonito razkriti osebni podatki in neresnične informacije v zvezi s tožečo stranko.
                  
               
                     2.
                  
                  
                     Tožeča stranka trdi, da je OLAF a) s tem, da je (s sporočilom za javnost, namenjenim širši javnosti) objavil osebne podatke tožeče stranke in b) s tem, da je v zadevnem sporočilu objavil nenatančne in neresnične informacije, očitno kršil predpise, ki dajejo posameznikom pravice.
                  
               
                     3.
                  
                  
                     OLAF naj bi s svojim ravnanjem zlasti kršil: določbe členov 4(1)(a) in (b), 5, 6 in 15(3) Uredbe 2018/1725 (1), določbe členov 10(5) in 9(1) Uredbe št. 883/2013 (2) ter domnevo nedolžnosti, pravico do dobrega upravljanja in načelo sorazmernosti.
                  
               
            (*1)  Informacija je bila izbrisana ali nadomeščena v okviru varstva osebnih in/ali zaupnih podatkov.
         
            (1)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL 2018, L 295, str. 39).
         
            (2)  Uredba (EU, Euratom) št. 883/2013 Evropskega parlamenta in Sveta z dne 11. septembra 2013 o preiskavah, ki jih izvaja Evropski urad za boj proti goljufijam (OLAF), ter razveljavitvi Uredbe (ES) št. 1073/1999 Evropskega parlamenta in Sveta in Uredbe Sveta (Euratom) št. 1074/1999 (UL 2013, L 248, str. 1).